El Pla d'eixos RDI ja estan publicats al web del Departament
Heu accedit al sisè Butlletí electrònic d'Innovació i Recerca, on trobareu el recull actualitzat de l'activitat rellevant de Territori i Sostenibilitat, així com una selecció de notícies d'iniciatives dutes a terme més enllà del Departament.
També hi trobareu un enllaç directe al web de Globalcat, un cicle de jornades de treball i de reflexió que té com a objectiu principal identificar i analitzar quines són les condicions territorials que afavoreixen l'activitat econòmica internacional de Catalunya.
Després de l'interès generat pel contingut de la primera jornada, del 26 de gener, i de l'èxit d'assistència (400 persones), esperem que les segones jornades, programades per als propers dies 10 i 11 de maig a la Pedrera de Barcelona, i que versaran sobre "Competitivitat i Sostenibilitat Territorial", mantinguin el mateix nivell d'interès i de qualitat dels debats, el contingut dels quals es pot seguir en el mateix web a través de la documentació que va generant el programa.
La publicació de dades de la Direcció General de Carreteres és una aposta d'innovació establerta per la Generalitat, mitjançant l'OpenData, que l'Oficina Tècnica de la Direcció General de Carreteres ha dut a terme a través de dos canals: la web i els serveis web.
Abans de fer la publicació, cal establir uns criteris de procediment.
Entre d'altres tasques a fer en destaquem l'actualització de la base de dades del Catàleg de carreteres, que està vinculat al Graf de carreteres, així com la definició dels mapes temàtics amb les capes que s'hagin de publicar.
El 19 de novembre de 2008, el Parlament Europeu i el Consell varen aprovar la Directiva 2008/96/CE sobre gestió de la seguretat de les infraestructures viàries.
La Directiva preveu una sèrie de controls de seguretat, així com la capacitació i certificació d'auditors i inspectors de seguretat viària, en el marc de les carreteres de la xarxa transeuropea de carreteres (TEN-T).
No obstant això, la majoria d'accidents viàries es produeixen en les anomenades "carreteres secundàries".
És per aquest motiu, que el projecte que s'inicia el projecte Pilot4Safety: una iniciativa europea cofinançada per la Comissió Europea -DG MOVE, i que té per objecte aplicar i desenvolupar, en el marc de les carreteres secundàries, els processos de formació i certificació dels experts en seguretat viària en relació als procediments d'Auditoria i Inspecció de Seguretat Viària definits a la Directiva europea 200/96/CE.
L'Autoritat del Transport Metropolità (ATM) fa un seguiment de les evolucions dels paràmetres ambientals del sistema de mobilitat de l'RMB en el marc del Pla director de mobilitat (pdM).
En l'informe de seguiment del pdM de setembre de 2011, s'hi inclou l'evolució dels objectius ambientals i de la mobilitat del conjunt del sistema per a l'any 2010.
Per a la seva elaboració s'ha comptat amb els factors de consum i emissió de contaminants i els resultats absoluts per a l'any 2010.
L'objecte principal de l'anàlisi és calcular la reducció del consum energètic, les emissions de CO 2 i de gasos contaminants, l'accidentalitat i els costos externs que ha suposat la captació de nous usuaris al sistema de transport públic de l'RMB.
Els resultats obtinguts són molt positius i reforcen la necessitat de continuar apostant per un transport públic de qualitat que atregui nous usuaris dels modes privats motoritzats.
A més, les dades evidencien la importància de millorar el parc de vehicles i els nivells d'ocupació dels vehicles en tots i cada un dels modes, incloent els privats, per reduir el consum, les emissions, els accidents i els costos externs del transport.
La sessió que el Servei per a la Prevenció de la Contaminació Acústica i Lluminosa (Departament de Territori i Sostenibilitat) va fer el 14 de febrer de 2012 tenia per objectiu presentar casuístiques diverses i criteris d'aplicació normativa, mitjançant casos pràctics amb les opcions possibles a l'hora d'adoptar els criteris de zonificació acústica del territori, atès que sempre queda per a l'Ajuntament la competència d'elaborar i aprovar el seu mapa de capacitat.
El pont del Petroli és el nom amb el que es refereixen els badalonins al pantalà construït els anys seixanta per l'antiga CAMPSA.
El pantalà s'endinsa uns 250 metres, fins a uns 12 metres de fondària, en un entorn de platja oberta lliure d'obstacles.
Aquestes característiques i la seva fàcil accessibilitat fan que sigui una infraestructura única i de gran interès científic per a l'estudi del medi mar i la dinàmica sedimentària.
Des de l'any 2007 el pantalà compta amb una estació meteorològica i diferents sensors hidrodinàmics que donen informació sobre l'estat del mar (onatge i corrents), la qualitat de l'aigua i les condicions atmosfèriques (temperatura de confort, recomanació de nivell de protecció solar, etc.).
L'objectiu general del projecte, que va començar a finals de 2008, és crear un sistema d'informació acústica (SIAC) que permetrà la monitorització acústica i mediambiental en temps real integrada en un sistema d'informació geogràfic (SIG), a més de tenir una base de dades mediambiental dinàmica, servirà per fer mapes acústics.
Aquest sistema l'ha desenvolupat CompassIS, la Fundació Centre Pitius Avançats (CEAV), CIMNE i Barcelona Media Centro de Innovación (BM-CI).
El sistema està format per unes estacions de sensors de captació acústica (entre altres paràmetres ambientals com són temperatura, humitat relativa, força i direcció del vent) situades als llocs d'interès, que transmeten les dades mitjançant la tecnologia Wireless Sensing Networks (WSN) a una estació centralitzada on es monitoritzen i s'emmagatzemen en bases de dades integrades amb un SIG de visualització en temps real.
L'Institut de Geomàtica (IG) ha dut a terme una col·laboració amb la Unitat de Documentació Gràfica de l'Institut Català d'Arqueologia Clàssica (ICAC) per tal de determinar la posició del cuniculus de Tarragona, és a dir, de l'aqüeducte subterrani romà de la capital tarragonina. l'objectiu de la prova que s'ha dut a terme per part dels investigadors de l'IG al subsòl tarragoní és determinar les coordenades del túnel i, en particular, dels pous.
Degut a les característiques de la galeria (on amb prou feines hi cab dreta una persona de complexió petita), s'ha optat per treballar amb sensors inercial (IMU - Inertial Measurement Unit ) en comptes de amb els mètodes clàssics de topografia.
El projecte CLOSE-SEARCH, que lidera l'Institut de Geomàtica, integrat per la Universitat Politècnica de Catalunya i la Generalitat de Catalunya, arriba a la seva fi presentant un prototip de vehicle no tripulat concebut per a detectar persones perdudes en escenaris de difícil accés.
El control del vehicle es totalment automàtic: iniciada l'alerta i una aproximació inicial de la zona on la persona s'ha perdut, l'equip SAR especifica la ruta a seguir i el vehicle executa l'enlairament, rastreig, tornada a la base i aterratge automàticament.
La Direcció General de Protecció Civil (DGPC) ha participat en el projecte liderant el Grup Conseller d'Usuaris del projecte per aportar-hi les experiències sobre les situacions reals.
La DGPC ha gestionat també les ubicacions de les proves i demostracions del projecte, com les dutes a terme la setmana passada al poble de Copons, l'Anoia.
DECIVEL té com a objectiu construir un producte precomercial per a la determinació cinemàtica de vies, conjuntament amb l'empresa AL-TOP de Barcelona.
Aquest producte integrarà un carret comercial de mesura de geometria de via (ferroviària), amb un sistema avançat de determinació de la trajectòria, basat en sistemes de navegació inercials i per satèl·lit (INS/GNSS).
El sistema integrarà la tecnologia més recent en l'àmbit de les unitats de mesura inercials miniaturitzades, receptors GNSS de fase multiconstel·lació i multifreqüència i altres resultats de recerca de l'Institut de Geomàtica.
Mitjançant aquest acord de col·laboració, l'empresa aportarà a l'Institut Geològic de Catalunya (IGC) 122.000 euros per a l'adquisició d'un sistema Multi-sensor Core logger, el qual serà instal·lat al CST a Tremp,i que permetrà l'escanejat i la caracterització dels paràmetres físics dels testimonis dels sondeigs més significatius de Catalunya, facilitant-ne l'estudi, la conservació i la difusió.
Al segon número del nostre butlletí vam publicar una notícia sobre el projecte PAYS.MED.URBAN. Un any i mig més tard, després de la jornada de presentació dels resultats celebrada el 22 de febrer de 2011 al Departament de Territori i Sostenibilitat, volem fer-vos arribar el balanç del projecte.
Aquest projecte de cooperació europea s'ha centrat en la qualitat del paisatge com a factor clau de la sostenibilitat i la competitivitat de les àrees mediterrànies amb l'atenció centrada en els paisatges periurbans.
L'objectiu del projecte ha estat generar coneixement i eines per abordar la intervenció en paisatges urbans i periurbans.
Les construccions de pedra seca tenen un gran valor històric i han configurat al llarg dels segles uns paisatges agrícoles i ramaders de gran valor dominats sobretot per l'olivera, la vinya, l'ametller i els cereals, plenament adaptats als sòls i al clima.
L'Observatori del Paisatge de Catalunya va posar en marxa la Wikipedra, un projecte 2.0 sobre les construccions en pedra seca de Catalunya.
La iniciativa, que ha comptat amb el suport de l'Obra Social de CatalunyaCaixa i l'activa participació de l'Associació Drac Verd, és operativa des de l'abril del 2011.
Nombroses projeccions fetes per diversos organismes internacionals apunten que la Mediterrània serà una de les regions del planeta més vulnerables al canvi ambiental global.
Aquest fenomen, que té en compte els efectes del canvi climàtic, de l'explotació dels recursos naturals i dels canvis d'usos del sòl, afectarà la disponibilitat d'aigua.
Això pot afectar des del funcionament dels ecosistemes naturals o l'agricultura, fins a les pròpies masses d'aigua o les activitats socials i econòmiques.
En aquest context, el passat dia 23 de març és va presentar a l'Auditori de la Pedrera el projecte ACCUA que a continuació s'exposa.
A finals de gener va tenir lloc la segona reunió del Projecte de cooperació transfronterera RELS (Rénovation Energétique des LogementS), que coordina l'Agència de l'Habitatge de Catalunya. a la ciutat d'Sfax, Tunísia.
La reunió va incloure la Jornada Tècnica sobre la Promoció de l'Eficiència Energètica en Habitatges a Tunísia així com un seminari de formació interna adreçat als socis del projecte.
Des del passat mes de febrer tenim a la nostra disposició dos nous geoportals que ens ofereixen informació sobre les imatges satèl·lit que recobreixen el nostre territori.
D'una banda tenim el geoportal IDE-OT de metadades d'imatges de satèl·lit, desenvolupat per l'Institut Cartogràfic, que proporciona informació sobre la identificació, el domini, la qualitat, l'esquema espaial i temporal, la referència espacial i la distribució de les dades geogràfiques de les imatges de satèl·lit digitals.
I de l'altra tenim el projecte SatCat, desenvolupat pel CREAF i per la UAB, l'objectiu del qual és oferir al gran públic un banc de centenars d'imatges del territori català provinents del satèl·lit.
Una manera d'incrementar l'eficiència és dedicar de manera exclusiva un espai a la carretera, més del que ocupen, per a altres modes de transport més eficients.
Tot i així, la resta de l'espai s'ha de racionalitzar d'alguna manera ja que, si no, hi ha embussos.
Daganzo demostra que els modes segregats permeten a la infraestructura servir el mateix nombre de viatges per persona amb menys vehicles i sense retards.
A més, demostra que això es pot aconseguir amb modes de pagament per assegurar que el comportament dels usuaris sigui el que maximitza la productivitat de la xarxa i els beneficis de tothom.
El passat dia 18 d'abril es varen presentar els resultats d'un estudi elaborat pel Centre de Recerca Ecològica i Aplicacions Forestals (CREAF) sobre els estocs de carboni als boscos d'Espanya, a la sala d'actes de la Secretaria de Medi Ambient i Sostenibilitat del Departament.
Presidí l'acte la directora general de Polítiques Ambientals, Marta Subirà, i la presentació de l'estudi va anar a càrrec del director del CREAF, Javier Retana, i l'investigador del CREAF i professor de la UAB, Jordi Martínez-Vilalta.
Inici de la fase de diagnòsi energètica dels edificis pilots del Projecte de cooperació transfronterera RELS (Rénovation Energétique des LogementS) a Catalunya.
El projecte, coordinat per l'Agència de l'Habitatge de Catalunya, treballa per a la millora de la eficiència energètica dels edificis existents als països de la regió mediterrània.
Segones jornades GlobalCat: Competitivitat i sostenibilitat territorial.
Les infraestructures, el territori i les empreses (10-11/05/2012)
Premi Europeu de l'Espai Públic 2012 (29/06/2012)